Timsirin n wurrif amazigh
di Dzayar
(Les leçons de la colère
amazighe en Algérie)
Yura t:
Muhemmed Budpan
Nessendva (terminer) tamessizwarut n wuttvun i yzeryen s
wawalen a: «Ituman d (il parait) is tmazight war ttif ansa nnes mghar imara
nekkar ad xaf s nemmet am tugha ntmetta xef tmûrt nnegh». U pa ymazighen n
Dzayar tmettan s timadv (par centaines) huma ad tili tmazight. Wa d ijj n
umecwar d amayny (nouvelle étape) n temzaght (combat) d umsenkar
(résistance) xef izerfan n tmazight. Izemmar ad yili webrid a d allal (moyen)
amellil (efficace) i temzaght xef izerfan n tmazight awarni ma yefra (s'avérer,
être claire) is inebbadven arennin di degdelt (exclusion) n tmazight u
tmuyuden (se moquer) xef tnegmiyin (revendications) n imazighen u tedvsvan (rire)
xef temzaght nsen tamsefrakt (pacifique).
Maca aduqqez (l'explosion) n wurrif (colère) di Dzayar
tugha dt d ict n temsirt (une leçon) i ynebbadven i yghettvren zi tmazight u
xezzvaren ghar s am ijj n unezgum (préoccupation) n “imezvyanen” u d ijj n
wemnus n yict n tedghert (élite) yeghrin tafransist. Min yemsaren di tmûrt n
Iqbayreyen yeccn asn d is tughayen deg ûgul (erreur). Urrif n
Iqbayliyen yessenzva is tmazight ghar s ict n tighbi (profondeur) d
aydudyant (social) tzemmar ad tsengugel (ébranler) tanbadvt di kuy izemz.
Tghir asen i ynebbadven idzayriyen ad yegza (suffire) ad tenghen ijjen nigh
sin n imazighen uca ad arewren imghewghen (les manifestants) u ad msebdvan.
Mmuten mraw, mmuten timidvi, maca imazighen war dwiren ghar deffar nigh
arewren. Tmarnin d u ggûren ghar zzat temnalan (affronter) taldunin (balles)
d tmettant (mort). Inebbadven ggwden, tewren d timdeffart (reculer).. ggwden
xef ixf nsen mani zvrin is urrif amazigh yiwedv ghar twazvitin (régions)
nnidven i war yedjin d timazighin.
War din bu turda (sans doute) is aduqqez n wurrif amazigh di Lmughrib ad
yili yemghar s wattvas x wenni n Dzayar, acku Lmughrib day s imazighen ujar
Dzayar u tmazight aqqa t oad tetwagdel day s ujar mamec tella di Dzayar.
Maca is ysin inebbadven n Lmughrib ca n timsirin zi wurrif n imzighen di
Dzayar?
Zi
1994 ssentan inebbadven imughrabiyen tazvren (réprimer) tmazight s yijj n
wudem yelghegh (doux). Tuzzvirt (répression) a yelghighen ttuman d di
tawila (forme) n tikezzayin (vaccins) i zi tkezzyen (vacciner) inebbadven
tafekka (corps) tamazight huma ad tezzidver (subir sans protester) u
tesnekmar (supporter) cigan n tlekkawt (mépris) d tegdelt d usetmi
(marginalisation) u ad yennam ad araji d usemti (le fait de reporter à une
date ultérieure). Tikezzayin a ssentant s yinaw ageldiw n 20/8/1994, dvfaren
t id ineghmisen n tmazight deg wtilifizyun, yuss d awarn as “usedfu”
(“réanimation” /promotion de tmazigt) n usudvrer (déclaration) anabadviw
(gouvernemental) di 1998, arnin d xaf s “LISTINASS” (ad tili tmazight d
tismeght n taorabt) deg ûrkawal (pacte) n segmi d uselmed.
Manya yejja inebbadven war day sen itili ula d ijj n wemnus mnid i tmazight,
s umentil n teflist (confiance) nsen deg igmadv (résultats) n tikezzayin.
Wa
di tidett d ijj n texceft (piège) i tneddi (tendre un piège) i yixf nnes
tenbadvt.. U tzemmar ad ays tewdva di kuy azemz. Acku tanagrit (assurance,
confiance) n inebbadven is imazighen war reffun (se mettre en colère) ursar
itejja ten war teggen war tagin ad ssikzen zi tmazight. U manaya yessemghara
deg urrif amazigh i gh ad yedduqzven ijj n wass am ijj n wewrir (volcan)
yekka attvas d netta yexsi yesqar (silencieux).
Urrif amazigh, ass i gh ad yekkar di Lmughrib, war itili di ca n twazvitin
wapa am di Dzayar. Ad yili d ijj n urrif d amatu u d anamur acku tmazight,
di Lmughrib, ttighmes (couvrir) qao tmazirt n Lmughrib. Ad yili d ijj n
uduqqezv d axatar am “Big Bang”. Tumayt (contenu) nnes war tghimi d tanettit
d tutlayt timazighin wapa. Ad kid s d isduqqez qao tighwsiwin tisertiyin d
taydudyanin tugha yetwakemren (être refoulé au sens psychanalytique), u
marra ikaramen (dossiers) i wi xef ssiwilen, am wemcacka (complot,
connivence) n teghdert tandalusit aked tamparsa (colonialisme = aseddurrey
aussi) aneggu (contre, 'mgal' aussi) i ymazighen; timura n imazighen i
tesseodu Fransa i yenni war yellin d ayt bab nsent…
Imazighen war d asen yeqqim min gh ad zlun (perdre). Wenni i ytiraren aked
yijj war gh ad yelli min gh ad yezlu, d netta i yteffghen s tuzzla (perte).
Wenni war ghar yeqqim min gh ad yezlu, am imazighen, iteffegh ibarqec
(gagnant) mamec mma llan inelkamen (conséquences) d igmadvn n wemlasay
(lutte) d umenghi.
Is
inebbadven imughrabiyen gran (assimiler, comprendre) timsirin n urrif
amazigh di Dzayar huma ad unfen (éviter) aduqqez n urrif amazigh di
Lmughrib?
kab_Latn ind_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn ewe_Latn kab_Latn kab_Latn fur_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn swh_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn afr_Latn kab_Latn kab_Latn ace_Latn